Θεσσαλονίκη, 25 Ιανουαρίου 2019

Αριθ. Πρωτ.70/9/ΑΙ

Προς:

Κύριο **ΓΙΩΡΓΟ ΠΑΤΟΥΛΗ**

Πρόεδρο ΚΕΔΕ

Κοιν/ση:

Μέλη Δ.Σ. ΚΕΔΕ

ΠΕΔ της Χώρας

Δήμοι της Κεντρικής Μακεδονίας

ΘΕΜΑ: Αίτημα για έκτακτη σύγκληση ΔΣ ΚΕΔΕ.

ΣΧΕΤ: Η οικ.2/6748/ΔΛΓΚ/21-01-2019 ΥΑ (ΦΕΚ Β΄ 104/24-01-2019).

Κύριε Πρόεδρε,

με ένα **νέο αιφνιδιασμό** η Κεντρική Εξουσία επαναφέρει, με εξαιρετικά **δυσμενείς** για την Τοπική Αυτοδιοίκηση διατυπώσεις, σειρά **προσβλητικών και ασφυκτικών** ρυθμίσεων, που πηγάζουν από την μηδέποτε ανακληθείσα **διαβόητη** Πράξη Νομοθετικού Περιεχομένου της 20-04-2015 περί **μεταφοράς των ταμειακών διαθεσίμων** των Δήμων μας στην Τράπεζα της Ελλάδος.

Η έκδοση της οικ.2/6748/ΔΛΓΚ/21-01-2019 Απόφασης του Αναπληρωτή Υπουργού κ. Γ. Χουλιαράκη (ΦΕΚ Β΄ 104/24-01-2019) **συνεχίζει και διευρύνει το θεσμικό ατόπημα** που άρχισε το 2015, **αγνοεί επιδεικτικά** όσα επί σχεδόν 4 χρόνια διακηρύσσει και ζητεί σύσσωμη η Τοπική Αυτοδιοίκηση και **καταστρώνει το πλαίσιο** για την πλήρη μετατροπή των Δήμων σε υποκαταστήματα του Γενικού Λογιστηρίου!

Θεωρούμε, κύριε Πρόεδρε, **απαραίτητο να συγκληθεί εκτάκτως το Διοικητικό Συμβούλιο της Κεντρικής μας Ένωσης**, με την συμμετοχή και των Προέδρων των ΠΕΔ, ώστε **να διατρανωθεί**, για μια ακόμη φορά, **η πλήρης αντίθεση** της Τοπικής Αυτοδιοίκησης στις απαράδεκτες αυτές μεθοδεύσεις, **να δοθούν εγκαίρως οι κατάλληλες κατευθύνσεις** του Κεντρικού μας Οργάνου σε όλους τους Δήμους και τις ΠΕΔ της Χώρας, και **να δρομολογηθεί κάθε πρόσφορη ενέργεια και διαδικασία** για την ακύρωση και αποτροπή όσων η ως άνω ΥΑ προβλέπει.-

Ο Πρόεδρος της ΠΕΔΚΜ

## ΛΑΖΑΡΟΣ ΚΥΡΙΖΟΓΛΟΥ

Δήμαρχος Αμπελοκήπων-Μενεμένης